


PARLAMENTUL  ROMÂNIEI
CAMERA DEPUTAŢILOR
	COMISIA JURIDICĂ, DE  
DISCIPLINĂ  ŞI IMUNITĂŢI
	                Bucureşti,  27 mai 2010
Nr. Pl.x.  202/2010


RAPORT
asupra  propunerii legislative pentru modificarea şi completarea Legii nr.73/1993 privind înfiinţarea, organizarea şi funcţionarea Consiliului Legislativ
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru modificarea şi completarea Legii nr.73/1993 privind înfiinţarea, organizarea şi funcţionarea Consiliului Legislativ, trimisă cu adresa nr. Pl-x 202 din 12 mai 2010, înregistrată sub nr. 31/459 din 13 mai 2010.
Potrivit prevederilor art. 75 alin. (1) din Constituţia României, republicată, şi ale art.92 alin. (8) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor  este  primă Cameră sesizată.
Consiliul Legislativ a avizat favorabil  propunerea legislativă, cu observaţii şi propuneri, conform avizului nr. 573 din data de 7 mai 2010.
Guvernul nu a transmis  punctul de vedere referitor la această propunere legislativă.
Propunerea legislativă supusă dezbaterii are ca obiect de reglementare modificarea şi completarea Legii nr.73/1993 privind înfiinţarea, organizarea şi funcţionarea Consiliului Legislativ, republicată, în sensul obligativităţii Consiliului Legislativ de a examina conformitatea legislaţiei cu dispoziţiile şi principiile Convenţiei Europene a Drepturilor Omului, cu jurisprudenţa Curţii Europene a Drepturilor Omului, precum şi cu dispoziţiile tratatelor şi pactelor privitoare la drepturile fundamentale ale omului, la care România este parte.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă în şedinţa din 26 mai 2010.

 
La lucrări a participat, în calitate de invitat, doamna Vasilescu Benonica, consilier şef secţia de drept public – Consiliul Legislativ.
La dezbateri au fost prezenţi 24 deputaţi din numărul total de 28 membri ai Comisiei juridice, de disciplină şi imunităţi. 
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de adoptare a propunerii legislative pentru modificarea şi completarea Legii nr.73/1993 privind înfiinţarea, organizarea şi funcţionarea Consiliului Legislativ.
În raport cu obiectul şi conţinutul reglementării, propunerea legislativă face parte din categoria legilor organice.
                          PREŞEDINTE,                             


 

SECRETAR,
                          Daniel BUDA                             



Gabriel ANDRONACHE
Consultant parlamentar,
Denisa POPDAN
                                                                                                                                                                                             ANEXA  
AMENDAMENTE ADMISE
	Nr. crt.
	Text legea de bază
	Text propunere legislativă
	Text propus de comisie
	Motivare

	1.
	Legea nr. 73/1993 privind înfiinţarea, organizarea şi funcţionarea Consiliului Legislativ


	
	LEGE pentru modificarea şi completarea Legii nr.73/1993 privind înfiinţarea, organizarea şi funcţionarea Consiliului Legislativ
   
	

	2.
	
	
	Art. I. -  Legea nr.73/1993 privind înfiinţarea, organizarea şi funcţionarea Consiliului Legislativ, republicată în Monitorul Oficial al României, Partea I, nr. 1122 din 29 noiembrie 2004, se modifică şi se completează după cum urmează:

 Autor: Comisia juridică
	- pentru respectarea normelor de tehnică legislativă, având în vedere că proiectul este structurat în două articole;

	3.
	e) examinează conformitatea legislaţiei cu prevederile si principiile Constituţiei si sesizează birourile permanente ale Camerelor Parlamentului si, după caz, Guvernul asupra cazurilor de neconstituţionalitate constatate; prezintă, în cel mult 12 luni de la înfiinţare, propuneri pentru punerea de acord a legislaţiei anterioare Constituţiei cu prevederile si principiile acesteia;

	
	 “e1) examinează conformitatea legislaţiei cu dispoziţiile şi principiile Convenţiei Europene a Drepturilor Omului  dupa cum este interpretat in  jurisprudenţa Curţii Europene a Drepturilor Omului.”
Autor: deputat Tudor Panţâru
	

	4.
	(1) Proiectele de legi si propunerile legislative se supun dezbaterii Parlamentului cu avizul Consiliului Legislativ.

	
	2. La articolul 3 alineatul (3), după litera a) se introduce o nouă literă, lit.a1), cu următorul cuprins:

„a1) concordanţa reglementării propuse cu Convenţia Europeană a Drepturilor Omului şi cu jurisprudenţa Curţii Europene a Drepturilor Omului, precum şi cu tratatele şi pactele privitoare la drepturile fundamentale ale omului, la care România este parte.”

  Autor: Comisia juridică


	

	5.
	(3) În structura organizatorica a Consiliului Legislativ se cuprind, de asemenea, Departamentul pentru armonizarea legislaţiei cu reglementările Uniunii Europene, Departamentul de informatica legislativa si Secretariatul Consiliului Legislativ.

	
	3. Alineatul (3) al articolului 8 se modifică şi va avea următorul cuprins:

“(3) În structura organizatorică a Consiliului Legislativ se cuprind, de asemenea, Departamentul pentru armonizarea legislaţiei cu reglementările Uniunii Europene, Departamentul pentru armonizarea legislaţiei cu dispoziţiile Convenţiei Europene a Drepturilor Omului, cu jurisprudenţa Curţii Europene a Drepturilor Omului, precum şi cu dispoziţiile tratatelor şi pactelor privitoare la drepturile omului, la care România este parte, Departamentul de informatică legislativă şi Secretariatul Legislativ.”
Autor: Comisia juridică
	Conform uzanţelor normative;

	6.
	
	
	Art. II. – Prevederile  referitoare la Departamentului pentru armonizarea legislaţiei cu dispoziţiile Convenţiei Europene a Drepturilor Omului, cu jurisprudenţa Curţii Europene a Drepturilor Omului, precum şi cu dispoziţiile tratatelor şi pactelor privitoare la drepturile omului, la care România este parte, din cuprinsul art.8 alin.(3) din Legea nr.73/1993 privind înfiinţarea, organizarea şi funcţionarea Consiliului Legislativ, republicată în Monitorul Oficial al României, Partea I, nr.1.122 din 23 noiembrie 2004, intră în vigoare la data de 1 ianuarie 2011.” 

Autor: Comisia juridica
	- pentru respectarea normelor de tehnică legislativă;


Întocmit: consilier parlamentar,

Denisa Popdan

